section_heading: Pregled misije
paragraph_text: Planirano je da će prvotna površinska misija za Spirit trajati najmanje 90 sola. Misija je produžena nekoliko puta i trajala je oko 2208 sola. Dne 11. kolovoza 2007. Spirit je postigao drugo najduže operativno trajanje na površini Marsa za lander ili rover na 1282 sola, jedan sol duže od Vikinga 2. Viking 2 pokreće nuklearna ćelija dok Spirit pokreću solarni paneli. Dok ga Opportunity nije nadmašila 19. svibnja 2010., marsovska sonda s najduljim operativnim razdobljem bila je Viking 1 koja je na površini Marsa trajala 2245 solova. Dne 22. ožujka 2010. godine Spirit je poslao posljednju poruku, čime je zaostao nešto više od mjesec dana iza rekorda Vikinga 1.